Կարեն Ստեփանյան

Կարեն Արշալույսի Ստեփանյան (), հայ իրավաբան, նախկին դատավոր։

Կրթություն 
 1975-1980 թթ. սովորել և ավարտել է Երևանի Կ. Մարքսի անվան պոլիտեխնիկական ինստիտուտի ռադիոտեխնիկայի ֆակուլտետը։
 1981-1982 թթ. սովորել է Դոնի Ռոստովի պետական համալսարանի իրավաբանական ֆակուլտետի հեռակա բաժնում։
 1982-1986 թթ. սովորել և ավարտել է ԵՊՀ իրավաբանական ֆակուլտետի հեռակա բաժինը։

Աշխատանքային գործունեությունը 
 1978-1980 թթ. - աշխատել է Երևանի սարքերի գործարանում որպես էլեկտրոնային սարքերի հավաքող։
 1980-1982 թթ. - աշխատել է Երևանի սարքերի գործարանում որպես երկրորդ կարգի ինժեներ-կոնստրուկտոր։
 1982-1986 թթ. - Երևանի սարքերի գործարանի ԼԿԵՄ կոմիտեի ազատված քարտուղար։
 1985-1991 թթ. եղել է ԽՄԿԿ անդամ։
 1986 թ. - Երևանի սարքերի գործարանի գլխավոր կոնստրուկտորի տեղակալ։
 1987 թ. - «Էլեկտրասարք» արտադրական միավորման իրավաբանական բաժնի պետ։
 1987-1988 թթ. - Բաղրամյանի շրջանի դատախազության ստաժոր։
 1988-1989 թթ. - Բաղրամյանի շրջանի դատախազի օգնական։
 1989-1991 թթ. - Բաղրամյանի շրջանի դատախազի ժամանակավոր պաշտոնակատար։
 1991-1996 թթ. - ՀՀ Տրանսպորտի դատախազի օգնական։
 1994-1995 թթ. - ՀՀ գլխավոր դատախազության քննչական խմբի քննիչ։
 1996-1999 թթ. - Երևան քաղաքի Մաշտոցի շրջանի ժողովրդական դատարանի դատավոր։ 
 1999-2001 թթ. - Երևան քաղաքի Արաբկիր և Քանաքեռ-Զեյթուն համայնքների առաջին ատյանի դատարանի դատավոր։
 2001-2002 թթ. - ՀՀ տնտեսական դատարանի դատավոր։
 2002-2008 թթ. - ՀՀ տնտեսական դատարանի անվճարունակության մասին գործեր քննող դատավոր։
 2008-2009 թթ. - Երևանի քաղաքացիական դատարանի դատավոր։
 2009 թ. փետրվարի 27-ին ՀՀ Նախագահի հրամանագրով նշանակվել է Երևան քաղաքի Շենգավիթ համայնքի ընդհանուր իրավասության դատարանի դատավոր՝ դադարեցնելով Երևանի քաղաքացիական դատարանի դատավորի լիազորությունները։ 
 2010 թ. հոկտեմբերի 21-ին ՀՀ Նախագահի հրամանագրով լիազորությունները դադարեցվել են՝ իր դիմումի համաձայն։ Մամուլում շրջանառվող լուրերի համաձայն, հրաժարականը պայմանավորված էր դատարանի նախագահ Սուրիկ Կոստանյանի հետ տեղի ունեցած վիճաբանությամբ, որի ընթացքում, իբր, Ստեփանյանը երակները կտրելու միջոցով ինքնասպանության փորձ է արել։ Սակայն Ստեփանյանը հերքեց այդ տեղեկությունները։

Ծանոթագրություններ 

Հայ իրավաբաններ
ՀՊՃՀ շրջանավարտներ
ԵՊՀ իրավաբանական ֆակուլտետի շրջանավարտներ
ՀՀ դատավորներ
ԽՄԿԿ անդամներ